  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиысь люкам команда Спортъя XI огъяросси тол гурт шудонъёсы пыриськоз. Ӵошатсконъёс 16-20 южтолэзе Вологодской улосвылын Череповецын ортчозы. Со сярысь элькунысь тӧролэн но кивалтэтлэн пресс-службазы ивортӥз. Удмуртилэн командаяз Вавож, Пичи Пурга, Юкаменск ёросъёсысь 17 спортсменъёс но кык тренер пыризы. Командалэн кивалтӥсез Мария Мазунина. Шудонъёсы Россилэн улосвылъёсысьтыз 50 командаос пыриськоз. Соос куасэн бызьылонын, полиатлонын, шахматэн но шашкиен шудонын кужымзэс мерталозьы. Озьы ик спорт семьяос вискын ӵошатсконъёс, скал кыскисьёс но механизаторъёс пӧлын троеборье ортчоз Тодэ вайытом, 2021-тӥ арын Спортъя X огъяросси тол гурт шудонъёс Перьмын ортчизы. Удмуртилэн командаез ӵошатсконъёсын 600 сюрсозь улӥсен улосвылъёс пӧлын нырысетӥ инты басьтӥз. Ватсалом, Спортъя XXIX элькун тол гурт шудонъёс 22-25 тулыспалэ ортчизы. Тегъёс: Спорт гуртшудонъёс Удмуртия Россия  